Dregið verður úr bestu lausnunum og sigurvegarinn fær veglegan jólaglaðning . Jóladagatal TR er ætlað öllum þeim sem eru áhugasamir um skák . Mynd : Búi Kristjánsson Skyrgámur er gráðugur skákmaður sem drepur allt sem honum býðst . Stundum hefur græðgin komið honum í vandræði og hann hefur leikið sig í mát eftir að hafa þegið of margar af fórnum andstæðingsins . Á vordögum slógu Skyrgámur og Mjóafjarðarskessan upp tíu skáka einvígi sem fram fór á heimavelli skessunnar , í Mjóafjarðargili við Fjörð í Mjóafirði . Aðstæður voru afleitar þrátt fyrir árstímann ; súld , rigning og á tímabili stórhríð svo Skyrgámur sá varla á taflborðið – enda með augun full af snjó . Skessan lék hins vegar við hvern sinn fingur og leiddi í einvíginu 5 – 4 þegar hér var komið sögu . Skessan vissi af veikleika Skyrgáms , græðginni , og lék síðast lúmskum leik : … De 4 . Hún vonaðist til þess að lokka Skyrgám í gildru því ef hann tæki drottninguna yrði hann mát uppi í borði . En Skyrgámur sat á höndum sér , hugsaði sig vel um , og fann millileiksem tryggði honum sigur í skákinni og bráðabana í einvíginu .